తెలంగాణలో మహిళా తహసీల్దార్ దారుణహత్య WATCH LIVE TV
క్రికెటంటే ఇష్టం.. కనికరించండి ప్లీజ్
గతంలో కూడా బీసీసీఐ ఇలానే బాధపెట్టింది.. వినోయ్ రాయ్ మీరైనా నా బాధ అర్థం చేసుకోండి
TNN | Updated:
Feb 17, 2017, 08:33PM IST
ఐపీఎల్&zwnj;లో స్ఫాట్ ఫిక్సింగ్&zwnj;కు పాల్పడి జీవిత కాలం నిషేధానికి గురైన కేరళ ఫాస్ట్ బౌలర్ శ్రీశాంత్ పశ్చాతాపంతో బీసీసీఐని వేడుకునే పనిలో పడ్డాడు. 2013లో ఫిక్సింగ్&zwnj;కు పాల్పడిన శ్రీశాంత్ అప్పటి నుంచి నాలుగేళ్ల పాటు క్రికెట్&zwnj;కు దూరమయ్యాడు. జైలులో ఉన్నప్పుడు తనపై 90 రోజుల మాత్రమే నిషేధం ఉందని.. అది ఎప్పుడో పూర్తయిందంటూ తాజాగా కేరళ క్రికెట్ సంఘం నిర్వహించనున్న లీగ్&zwnj;లో ఆడేందుకు శ్రీశాంత్ యత్నించడంతో బీసీసీఐ స్పందించింది. అతనిపై జీవిత కాలం నిషేధం ఉందని.. లీగ్&zwnj;లో ఆడించేందుకు వీలులేదంటూ కేరళ సంఘాన్ని హెచ్చరించింది.
ఈ ఆదేశాలపై మనస్థాపం చెందిన శ్రీశాంత్.. తనను కనుకరించాలంటూ బీసీసీఐ పాలన కోసం సుప్రీంకోర్టు నియమించిన కమిటీ అధ్యక్షుడు వినోయ్ రాయ్&zwnj;కి లేఖ రాశాడట. ఇప్పటికే తనకెంతో ఇష్టమైన క్రికెట్&zwnj;కు నాలుగేళ్లు దూరమయ్యానని.. గతంలో కూడా వేరే ప్రైవేట్ లీగ్&zwnj;లో ఆడేందుకు బీసీసీఐ నుంచి నిరభ్యంతర పత్రం కోరినా ఇవ్వలేదంటూ ఆవేదన వ్యక్తం చేసినట్లు విశ్వసనీయ సమాచారం. అంతేకాకుండా బీసీసీఐ తనపై వ్యవహరిస్తున్న తీరుతో తీవ్ర మనస్థాపానికి గురవుతున్నట్లు లేఖలో వెల్లడించిన శ్రీశాంత్ ఇకనైనా తనపై ఉన్న నిషేధాన్ని ఎత్తివేయాలని కోరాడట.
మైదానంలో దూకుడుగా ఉన్నప్పటికీ.. ప్రతిభ ఉండటంతో టీమిండియాలో వరుస అవకాశాలు చేజిక్కించుకున్న శ్రీశాంత్ కెరీర్&zwnj;లో 27 టెస్టులాడి 87 వికెట్లు తీశాడు. 53 వన్డేలు, 10 టీ20 మ్యాచ్&zwnj;ల్లో&zwnj;నూ మెరుగైన ప్రదర్శన చేశాడు. అయితే ప్రస్తుతం జరుగుతున్న పరిణామాలను చూస్తుంటే ఈ 34 ఏళ్ల స్పీడ్&zwnj;స్టర్ మళ్లీ క్రికెట్లోకి రావడం కష్టమనే చెప్పాలి..!